

**Ақжайық ауданы мәслихаттың 2008 жылғы 5 наурыздағы N 4-5 "Ақжайық ауданы бойынша аз қамтылған отбасыларға тұрғын үй көмегін беру Ережесін бекіту туралы" шешіміне өзгерістер енгізу туралы**

***Күшін жойған***

Батыс Қазақстан облысы Ақжайық аудандық мәслихатының 2008 жылғы 22 қазандағы N 8-3 шешімі. Батыс Қазақстан облысы Ақжайық ауданы әділет басқармасында 2008 жылғы 14 қарашада N 7-2-62 тіркелді. Күші жойылды - Батыс Қазақстан облысы Ақжайық аудандық мәслихаттың 2010 жылғы 29 маусымдағы N 23-4 шешімімен

      Ескерту. Күші жойылды - Батыс Қазақстан облысы Ақжайық аудандық мәслихаттың 2010.06.29 N 23-4 Шешімімен

      Қазақстан Республикасының "Қазақстан Республикасындағы жергілікті мемлекеттік басқару туралы", "Нормативтік құқықтық актілер туралы" Заңдарына сәйкес аудандық мәслихат сессиясы **ШЕШІМ ЕТТІ**:

      1. Аудандық мәслихаттың "Ақжайық аудан бойынша аз қамтылған отбасыларға тұрғын үй көмегін беру Ережесін бекіту туралы" 2008 жылғы 5 наурыздағы N 4-5 шешіміне (Нормативтік-құқықтық актілерді мемлекеттік тіркеу тізілімінде N 7-2-54 тіркелген, 2008 жылы 26 сәуірде "Жайық таңы" газетінде жарияланған), аудандық мәслихаттың шешіміне келесі өзгерістер енгізілсін:

      тақырыбында және 1-тармақта "Ережесін", "Ережесі" деген сөздер "Қағидасын", "Қағида" деген сөздермен ауыстырылсын;

      3-тармақ мынадай редакцияда жазылсын:

      "3. Осы шешім алғаш ресми жарияланған күннен бастап қолданысқа енгізіледі";

      көрсетілген шешімімен бекітілген Ақжайық ауданы бойынша аз қамтылған отбасыларға тұрғын үй көмегін беру ережесінде:

      "Ережесі", "Ережелер", "Ережеге", "Ережеде" деген сөздер "Қағидасы", "Қағидалар", "Қағидаға", "Қағидада" деген сөздермен ауыстырылсын.

      10-тармақ мынадай редакцияда жазылсын:

      "10. Мемлекеттік қызмет алу үшін,оның ішінде жеңілдіктері бар адамдар үшін қажетті құжаттар мен талаптар тізбесі:

      1) арызы мен оған тіркелген жеке куәлігінің көшірмесі (төлқұжат);

      2) салық төлеушінің тіркеу нөмері берілгені туралы куәлігі (СТН);

      3) азаматтарды тіркеу кітабының көшірмесі (үй кітабы);

      4) пайдаланып отырған алаң көлемі жөнінде (техникалық төлқұжат) тұрғын жайға құжаттардың көшірмесі (жекешелендіру, сыйға тарту, сатып алу-сату, жалға беру т.б жөнінде келісім-шарттар);

      5) жылжымайтын мүлік жөнінде анықтама (жылына бір рет);

      6) Ұлы Отан Соғысы қатысушысы немесе мүгедегі куәлігінің көшірмесі, мүгедек күтімінің заңдылығын куәландыратын құжат;

      7) мүгедекке күтім жасаудың заңдылығын дәлелдейтін құжат;

      8) алдыңғы арыз беру мерзіміне сәйкес отбасының өткен жарты жылдыққа табыстары жөнінде мәлімет (зейнетақысы жөнінде анықтама немесе жинақ кітапшасы, жалақысы туралы анықтама, алименттер, шәкіртақы);

      9) тұрғын жай ұстау, коммуналдық қызмет және байланыс қызметі ақысын төлеу бойынша төлем құжатарының түпнұсқасы (түбіртектер мен кітапшалар)."

      2. Осы шешім алғаш ресми жарияланған күннен бастап қолданысқа   енгізіледі.

*Сессия төрайымы*

*Мәслихат хатшысы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК